
(salarii minime adecvate)

Parlamentul adoptă prezenta lege organică.
Prezenta Lege transpune parțial (transpune art. 1 (1) - (3); art. 3 pct. 3 și 5; art. 4 (1) lit. (a) și (d); art. 5 (1); art. 7, art. 9 și art. 10 (1)) Directiva (UE) 2022/2041 a Parlamentului European și a Consiliului din 19 octombrie 2022 privind salariile minime adecvate în Uniunea Europeană, CELEX: 32022L2041, publicată în Jurnalul Oficial al Uniunii Europene 275 din 25 octombrie 2022”

Art. I. - Legea nr. 1432/2000 privind modul de stabilire şi reexaminare a salariului minim (Monitorul Oficial al Republicii Moldova, 2001, nr. 21-24, art. 79), cu modificările ulterioare, se modifică după cum urmează:

1. La Articolul 1:
alin. (1) va avea următorul cuprins: 
„(1) Prezenta lege determină modul de stabilire şi reexaminare a salariului minim în vederea îmbunătățirii condițiilor de trai și de muncă, în special a gradului de adecvare al salariilor minime, pentru a contribui la convergența socială ascendentă și a reduce inegalitatea salarială.”; 
se completează cu alin. (3) și (4) cu următorul cuprins: 
„(3) Pentru realizarea scopului prezentei legi statul promovează negocierile colective și creșterea acoperii negocierilor colective pentru stabilirea salariului minim la nivel național, de ramură, teritorial și de unitate de către partenerii sociali și garantează îmbunătățirea accesului efectiv al salariaților la protecția dreptului privind garantarea salariului minim în cazurile prevăzute de legislație, de convențiile colective și de contractele colective de muncă. 
(4) Dispozițiile prezentei legi nu aduc atingere autonomiei partenerilor sociali și dreptului acestora de a încheia convenții colective și contracte colective de muncă conform procedurii stabilite de legislație.”
2. La Articolul 2, alin. (1) și (2):
 cuvântul „retribuție” și cuvântul „angajat”, la orice formă gramaticală, se substituie cu cuvântul „remunerație” și respectiv, cu cuvântul „salariat”, la forma gramaticală corespunzătoare;
 cuvântul „patronul” se substituie cu cuvântul „angajatorul”.
3. La Articolul 3: 
alin. (1) va avea următorul cuprins: 
„(1) Salariul minim pe lună, precum şi salariul minim pe oră calculat pornindu-se de la norma lunară a timpului de muncă se stabilesc și se reexaminează prin hotărîre a Guvernului, după consultarea patronatelor şi sindicatelor.”
alin. (2) va avea următorul cuprins: 
„(2) Cuantumul salariului minim se stabilește în funcţie de condiţiile economice concrete şi de nivelul salariului mediu pe economia naţională, precum şi de nivelul prognozat al ratei inflaţiei, astfel încât să asigure un nivel de trai decent, să contribuie la reducerea sărăciei în rândul persoanelor încadrate în muncă, să promoveze coeziunea socială și convergența socială ascendentă, precum și să reducă diferențele de remunerare între femei și bărbați”.
alin. (3) va avea următorul cuprins:
[bookmark: OLE_LINK1][bookmark: OLE_LINK2]„(3) Necesitatea modificării cuantumului salariului minim se examinează de către Guvern, împreună cu patronatele şi sindicatele, cel puţin o dată pe an. În procesul de evaluare a adecvării salariului minim pot fi utilizate valori de referință orientative, inclusiv valoarea de 50% din salariul mediu lunar pe economie prognozat pentru anul anterior celui pentru care se stabilește salariul minim. Valoarea de referință respectivă servește exclusiv ca instrument de evaluare a adecvării salariului minim și nu constituie un mecanism automat de stabilire a cuantumului acestuia.”
Se adaugă alin. (5) care va avea următorul cuprins:
„(5) Guvernul va desemna o instituție de cercetare care să ofere consiliere patronatelor, sindicatelor și Guvernului cu privire la aspectele legate de salariul minim.”

Art. II. - Legea salarizării nr. 847/2002 (Monitorul Oficial al Republicii Moldova 2002, nr. 50-52, art. 336), cu modificările ulterioare, se modifică după cum urmează:
1. La articolul 2: 
noțiunea „salariu” va avea următorul cuprins: 
„salariu – astfel cum este definit în art. 128 alin. (1) al Codului muncii nr. 154/2003;
noțiunea de „salariat” se exclude.
2. La Articolul 11:
alineatul unic devine alineatul (1);
 se completează cu alineatele (2) – (5), cu următorul cuprins: 
„(2) Părţile parteneriatului social se învestesc cu dreptul de a negocia salariul minim la nivel național, de ramură, teritorial și unitate.
(3) În situația în care rata de acoperire a negocierilor colective este sub pragul de 80 %, prin hotărâre de Guvern, după consultarea partenerilor sociali, se aprobă un plan de acțiuni pentru promovarea negocierilor colective, cu termene și măsuri în favoarea creșterii progresive a ratei de acoperire a negocierilor colective pentru îmbunătățirea condițiilor de muncă și de trai ale salariaților.
 (4) Rata de acoperire se calculează ca raport procentual între numărul total de salariați din economia națională cărora li se aplică convenții colective și contracte colective de muncă în vigoare, raportat la numărul total de salariați ale căror condiții de muncă pot fi stabilite prin convenții colective sau contracte colective de muncă.
 (5) Planul de acțiuni se revizuiește periodic de către Guvern după consultarea partenerilor sociali sau cel puțin o dată la 5 ani, pentru susținerea creșterii ratei de acoperire a negocierilor colective.”
4. Articolul 12 alin. (1) va avea următorul cuprins:
„(1) Salariul minim se stabileşte şi se reexaminează în modul prevăzut de Legea                    nr. 1432/2000 privind modul de stabilire şi reexaminare a salariului minim”.

Art. III - Codul muncii al Republicii Moldova nr. 154/2003 (Monitorul Oficial al Republicii Moldova, 2003, nr. 159–162, art. 648), cu modificările ulterioare, se modifică după cum urmează:
1. Articolul 1 se completează cu noțiunile „negocieri colective” și „rata de acoperire cu negocieri colective”, cu următorul cuprins:
„negocieri colective – negocierile desfășurate între părțile parteneriatului social după cum sunt definite la art. 16 din prezentul cod, având ca scop stabilirea condițiilor de angajare, de muncă, și reglementării relațiilor între aceste părți;”
„rata de acoperire cu negocieri colective – ponderea salariaților la nivel național cărora li se aplică o convenție și/sau un contract colectiv de muncă, calculată ca raport între numărul salariaților acoperiți de convenții și/sau contracte colective de muncă și numărul salariaților ale căror condiții de muncă pot fi reglementate prin convenții și/sau contracte colective de muncă, în conformitate cu legislația națională;
3. Articolul 17 se completează cu lit. b1) cu următorul cuprins: 
„b1) autonomia părților. ”.
4. Articolul 38 la alin. (2) cuvintele „Ministerul Muncii şi Protecţiei Sociale” se substituie cu cuvintele „Inspectoratul de Stat al Muncii.”
5. În denumirea capitolului II al titlului V și la art. 133 alin. (2), cuvântul „garantat” se exclude.
6. La Articolul 131:
alin. (1) va avea următorul cuprins:
„(1) Orice salariat are dreptul la un salariu minim aprobat în condițiile Legii  nr. 1432/2000 privind modul de stabilire şi reexaminare a salariului minim.”;
la alin. (2) cuvântul „retribuție” se substituie prin cuvântul „remunerație”, iar după cuvântul „angajatorul” se completează cu textul „ , inclusiv din sectorul public”.
8. Articolul 132 va avea următorul cuprins:
„Articolul 132. Modul de stabilire și de reexaminare a salariului minim
Salariul minim se stabileşte şi se reexaminează în modul prevăzut de Legea                    nr.1432/2000 privind modul de stabilire şi reexaminare a salariului minim.”

Art. IV. – Prezenta lege intră în vigoare la data publicării în Monitorul Oficial.

